《安山道中晚棹》
明代·陆深

洋洋水波逝，水钦川上怀。遂将去齐鲁，明当度江淮。

远役谢尘鞅，高居理茅斋。沙田二三顷，婉娈东海涯。

芳春景物丽，夕阳襟抱佳。耕读有遗轨，长使愿无乖。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。